钦定古今图书集成/明伦汇编/官常典/第722卷 > 项德
## 钦定古今图书集成/明伦汇编/官常典/第722卷 > 项德

按《宋史忠义传》：“德，婺州武义人，郡之禁卒也。宣和间，
盗发帮源，明年陷婺，而邑随没。德率败亡百人破贼，
因据邑之城隍祠。自二月讫五月，东抗江蔡，西拒董
奉，北捍王国，大小百馀战，出则居选锋之先，入则殿
后，前后俘馘不可胜计。贼目为‘项鹞子，闻其钲则相
率遁去。方谋复永康诸县，而官兵至，德引其众欲合’”，
会贼尽锐邀之黄姑岭下，德战死。邑人哭声震山谷，
图其像，岁时祭之。